Document ID: /roh_data/filtered/fineweb-2-filterrobots_roh.jsonl.gz/69384

En vista a ses cler surpais numeric n’enconuscha la Svizra tudestga per ordinari betg il status da minoritad. Sulettamain en ils chantuns Friburg e Vallais èn ils Svizzers tudestgs confruntads cun problems d’ina minoritad linguistica. La sfida essenziala da la Svizra tudestga è percunter quella da la situaziun da diglossia tranter ils dialects locals e la lingua da standard scritta e per part discurrida. Igl ha pia per l’ina num da viver quella cun la precauziun necessaria; e per l’autra da sa preschentar envers las ulteriuras cuminanzas linguisticas da la Svizra cun il respect duì en vista a la coesiun naziunala.
(Foto: PD)